Lav et referat af nedenstående tekst:

Tekst:
En tændt opvaskemaskine arbejder med vand, men den er også strøm med i processen,  og det kan altså gå galt. Det var, hvad der fredag formiddag skete i en villa på Brinken i Hjørring, fortæller indsatsleder Bo Isaksen fra Nordjyllands Beredskab. Opvaskemaskinen var gået i brand, og havde antændt omgivelserne, mens der ingen var hjemme i huset. - Heldigvis opdagede en nabo, at der blev sort på vinduerne i udestuen, og der kom røg ud fra et vindue på første sal. Så han ringede 112, siger Bo Isaksen. Brandvæsenet var hurtigt til stede, og branden blev begrænset til del af køkkenet, mens dele af resten af huset har fået røg - og sodskader, fortæller indsatslederen. - Vi undgik en mere alvorlig brand på grund af den årvågne nabo, lyder det fra Bo Isaksen, der opfordrer folk til at være forsigtige med elektriske maskiner. - Man bør aldrig tage hjemmefra, hvis man har en opvaskemaskine, vaskemaskine eller tørretumbler kørende. Der sker altså en gang imellem, at de går i brand, siger han. Skadesservice skal nu vurdere skaderne og tage stilling til, hvad der skal gøres, før familien kan vende tilbage til huset.

Referat:
En familie med hus på Brinken i Hjørring kan takke en nabo for, de om nogle dage kan vende tilbage til et intakt hus. En tændt opvaskemaskine var årsag til en brand, mens der ingen var hjemme i huset.